**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” izstrādāts, pamatojoties uz:  COVID-19 infekcijas izplatības seku pārvarēšanas likuma (turpmāk – likums) 24. un 25.pants.  Ministru kabineta (turpmāk – MK) 2021.gada 7.jūlija (prot. Nr. 51 105. §) rīkojuma Nr. 491 “Par plānu vakcinācijas pret Covid-19 aptveres palielināšanai” 4.punktu. Ja rīcības plānā paredzēto pasākumu īstenošanai 2021. gadā ir nepieciešams papildu valsts budžeta finansējums, atbildīgajai ministrijai normatīvajos aktos noteiktajā kārtībā sagatavot attiecīgo jautājumu izskatīšanai Ministru kabineta sēdē un jautājumu izskatīt atsevišķi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopš 2021.gada 3. maija Latvijā vakcīnu pret Covid-19 var saņemt ikviens pieaugušais, kurš to vēlas, kopš 17. maija – arī pusaudži no 16 gadu vecuma, bet no 2. jūnija – arī pusaudži vecumā no 12 līdz 15 gadiem.  Saskaņā ar Informatīvo ziņojumu “Par Covid-19 vakcinācijas plānu”(2021.gada 28.janvāra prot. Nr.10 53.§), Vakcinācijas plāna izpilde šobrīd atrodas 4.fāzē:   * Vakcīnas tiek piegādātas lielos apjomos; * Pieejamas vairāku ražotāju vakcīnas; * Tiek veikta visu iedzīvotāju vakcinācija; * Mazinās sabiedrības iesaiste vakcinācijā.   Tas nozīmē, ka vakcinācijas process ir ievirzījies jaunā fāzē, kad vakcinācija kļūst maksimāli pietuvināta cilvēka ikdienas gaitām.  No 2021. gada 18.jūnija uzsākta vakcinācijas punktu atvēršana lielajos tirdzniecības centros visās Latvijas pilsētās, tiek aktivizēta izbraukuma vakcinācija (gadatirgos, pasākumos, pulcēšanās vietās).  Līdz 2021. gada 07. jūlijam vienu vakcīnas devu pret Covid-19 Latvijā ir saņēmuši 43,5% jeb vismaz 689 tūkstoši cilvēku, kas vecāki par 16 gadiem. (CSB dati 2021.gada maijā: Latvijā dzīvo 1 571 041, kas vecāki par 16 gadiem).  SKDS aptauja, kas veikta vakcinācijas sākumposmā februārī, liecina, ka pirmo iespēju vakcinēties pret Covid-19 plānoja izmantot 29% Latvijas iedzīvotāju. Tikmēr 36% atbildēja, ka varētu vakcinēties, tomēr vēlas nogaidīt. SKDS aptauja, kas publicēta jūnijā liecina, ka to cilvēku skaits, kas vēlas vēl nogaidīt, ir samazinājies līdz 25%, taču tas nozīmē, ka šaubīgo īpatsvars sabiedrībā joprojām ir ceturtā daļa.  Vakcinēšanās temps Latvijā mazinās un mazināsies, jo tie, kas gribējuši, savas vakcīnu devas ir saņēmuši. Tikmēr mērķis ir palicis nemainīgs – vietējie un starptautiskie eksperti norāda, ka būtu jāpanāk 70% iedzīvotāju vakcinācija, lai ierobežotu Covid-19 izplatību.  Galvenie šī brīža izaicinājumi: mazinās iedzīvotāju pieprasījums pēc vakcinācijas, nav pietiekama aptvere prioritāro grupu vakcinācijā, vakcinācijas procesā ir iesaistījušies ap 55% ģimenes ārstu prakšu, joprojām aktuāla ir dezinformācijas intensitāte sociālajos tīklos.  Saskaņā ar Informatīvo ziņojumu “Par Covid-19 vakcinācijas plānu”, Vakcinācijas plāna izpilde šobrīd atrodas IV fāzē, proti, mazinās sabiedrības interese vakcinēties, kas nozīmē, ka jāveicina tās sabiedrības daļas iesaiste, kura vēl šaubās (~ 35%), īpašu uzmanību veltot arī reģioniem ārpus Rīgas.  Ņemot vērā minēto, ir nepieciešams mainīt stratēģiju vakcinācijas mērķa sasniegšanai (pēc iespējas ātrāk vakcinēt 70% visu Latvijas pieaugušo iedzīvotāju), turpinot attīstīt vakcinācijas pieejamības procesu, izvirzot vakcinācijas stratēģijas mērķi - “vakcīna dodas pie vakcinējamā”. Papildus tam, ka vakcinācijai pret vīrus infekciju Covid – 19 ir jābūt arvien pieejamākai sabiedrībai, ir nepieciešams īstenot komunikācijas un digitālā mārketinga aktivitātes šaubīgo iedrošināšanai, izveidot iedzīvotāju motivācijas programmu, piedāvājot kultūras un izklaides iespējas, kā arī palielināt izbraukuma vakcinācijas intensitāti pulcēšanās vietās, darba vietās, pasākumos. Līdz ar to ir nepieciešams nodrošināt šādu pasākumu realizēšanu.  1.**Izglītojošu reģionālo semināru organizēšana ģimenes ārstiem, t.sk. statistiskās informācijas par praksē reģistrēto iedzīvotāju vakcināciju, saslimšanu un mirstību ar Covid-19**  Lai veicinātu ģimenes ārstu kompetenci par vakcinācijas pret Covid - 19, kā arī palielinātu to ģimenes ārstu skaitu, kas nodrošina vakcināciju pret Covid - 19, tiks organizēti klātienes 5 reģionālie semināri ģimenes ārstiem 5 Latvijas vēsturiskajos novados, plānots ka katrā no semināriem piedalās līdz 250 personām. Plānotās tēmas: Imunitātes ilgums pēc vakcinācijas vai izslimošanas, kontrindikācijas vakcinācijai, saslimstības prognozes rudenī atkarībā no vakcinācijas tempiem, vakcinācijas darba organizēšana ģimenes ārsta praksē un sasniegtie vakcinācijas rezultāti, statistika par vakcināciju u.c.  Semināru organizēšanai ir nepieciešams nodrošināt ekspertu piesaisti, kā arī tehnisko nodrošinājumu - telpu noma, tehniskās izmaksas (apskaņošana u.c.), ēdināšanas nodrošināšana, u.c.  Paredzētais katra semināra norises plāns:   |  |  | | --- | --- | | Laiks | Aktivitāte | | 9.00 – 10:15 | Ierašanās, kafija, dalībnieku reģistrācija | | 10:15 – 10:30 | Atklāšana | | 10:30 – 11:15 | Lekcija | | 11:15 – 12:00 | Lekcija | | 12:00 – 12:45 | Lekcija | | 12:45 – 13:30 | Pusdienas | | 13:30 – 14:00 | Lekcija | | 14:00 – 14:45 | Lekcija | | 14:45 – 15:30 | Paneļdiskusija | | 15:30 – 16:00 | Atzinības rakstu pasniegšana |   Izglītojošu reģionālo semināru organizēšanai ģimenes ārstiem papildus indikatīvi nepieciešami **50 825 euro** (1.pielikums).  Finansējums Nacionālajam veselības dienestam kā valsts tiešās pārvaldes iestādei nav uzskatāms par valsts atbalstu. Saskaņā ar Nacionālā veselības dienesta nolikumu, Nacionālais veselības dienests atbilstoši darbības jomai rīko konferences, seminārus, kursus, mācības un citus izglītojošus un informatīvus pasākumus. Tiešie pakalpojuma sniedzēji tiks izraudzīti atbilstoši Publisko iepirkumu likumam.  **2. Iedzīvotāju apzvanīšanas paplašināšana un ģimenes ārstu iesaistīšana pacientu uzrunāšanā**  Šobrīd iedzīvotājus telefoniski aicina vakcinēties pakalpojumu sniedzējs, ar kuru Nacionālajam veselības dienestam noslēgts līgums par apzvanīšanas pakalpojuma sniegšanu. Lai efektīvāk uzrunātu visus Latvijas iedzīvotājus, pacientu aicināšanā vakcinēties būtu nepieciešams iesaistīt arī ģimenes ārstus. Pacientam vistuvākais kontakts ir izveidojies ar savu ģimenes ārstu, kura viedoklim pacients uzticas.  Uz 2021. gada 1.jūliju vakcinācijas procesā bija iesaistīti 36% no visiem vakcinējamiem iedzīvotājiem (36% no 1 736 511). Vakcinācijas procesā nav iesaistīti 1 111 393 iedzīvotāji. Tiek plānots, ka ģimenes ārsti varētu šis personas apzvanīt un aicināt vakcinēties. Ģimenes ārsti līdzšinējā sadarbībā ir norādījuši, ka dažkārt iedzīvotājiem ir jāzvana vairākas reizes – lai izstāstītu par vakcinācijas nozīmīgumu un vēlāk arī saskaņotu vakcinācijas laiku un vietu – tie varētu būt aptuveni 20% no vēl vakcinācijā neiesaistītajiem. Kopā uz pirmreizējo vakcināciju būtu nepieciešams veikt 1 333 672 zvanu. Arī daļai no vakcinācijā iesaistītajām personām (34 522), kas vēl nav vakcināciju pabeigušas, varētu būt nepieciešams veikt atkārtotu sazvanīšanos.  Iedzīvotāju apzvanīšanas paplašināšana un ģimenes ārstu iesaistīšana pacientu uzrunāšanā papildus indikatīvi nepieciešami **807 234 euro** (2.pielikums). Finansējums tiek paredzēts tikai tām ģimenes ārstu praksēm, kuras nav pieprasījušas finansējumu papildus personāla piesaistei pacientu apzvanīšanai, veicot skaidrojošo darbu, ar mērķi palielināt imunizāciju pret Covid-19 infekciju, atbilstoši Ministru kabineta 2018.gada 28.augusta noteikumu Nr.555 “Veselības aprūpes pakalpojumu organizēšanas un samaksas kārtība” 245.41.apakšpunktā[[1]](#footnote-1) noteiktajam. Atbalsts ģimenes ārstu valsts apmaksāto veselības aprūpes pakalpojumu sniegšanai tiek sniegts atbilstoši Eiropas Komisijas 2011. gada 20. decembra lēmuma “Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi” (2012/21/ES) nosacījumiem.  **3. Pasākumi iedzīvotājiem sociālajos tīklos informēta lēmuma pieņemšanai par vakcināciju pret Covid - 19**  Sociālo tīklu specifiskās darbības dēļ šobrīd sabiedrībā ir izveidojies priekšstats par divām grupām: vakcinētie pret nevakcinētajiem. Taču līdzīgi kā sabiedrībā, arī sociālo tīklu lietotāji ir daudzveidīgu indivīdu kopums ar dažādām attieksmēm un aktivitātēm. Lai veicinātu demokrātisku diskusiju par sabiedrības veselību, paredzēts īstenot vairākus pasākumus digitālajā vidē, lai veicinātu informēta lēmuma pieņemšanu par vakcināciju pret COVID-19. Šie pasākumi nav vērsti uz pārliecināšanu, bet gan objektīvas, plašas un daudzpusīgas informācijas nodrošināšanu, lai Latvijas iedzīvotājiem būtu iespēja iepazīties ar jaunāko informāciju par vakcināciju pret COVID-19. Tāpēc paredzēts īstenot pasākumus divos virzienos. Pirmkārt, izveidot un daudzināt saturu sociālajiem tīkliem, lai nodrošinātu iedzīvotājiem iespēju pieņemt informētu lēmumu par vakcināciju pret COVID-19 (Satura radīšanas un izplatīšanas projekti). Otrkārt, izmantot digitālos rīkus personalizētai komunikācijai vakcinācijas pret COVID-19 aptveres palielināšanai (digitālais mārketings). Visi zemāk minēto aktivitāšu pakalpojumu sniedzēji tiks izvēlēti atklātā, nediskriminējošā, pārredzamā un konkurenci nodrošinošā konkursa procedūrā, līdz ar ko finansējums nav uzskatāms kā valsts atbalsts.   * **Satura radīšanas un izplatīšanas aktivitātes**   Kopumā paredzēts īstenot piecas satura radīšanas un izplatīšanas aktivitātes. To uzdevums ir piedāvāt pēc iespējas plašāku informāciju par vakcināciju, tās drošumu un nepieciešamību, kā arī jaunākajiem pētījumiem saistībā ar vakcīnām. Tāpat paredzēts izstrādāt kopējo aktivitāšu stratēģiju, izveidot un koordinēt informācijas izplatīšanas tīklu, kas nodrošinātu mērķauditorijas sasniedzamību un uzticamību informācijas avotam. Papildus ir plānots nodrošināt aktivitāšu efektivitātes analīzi un monitoringu. Satura radīšanas un izplatīšanas projektu uzdevums ir radīt informatīvās kaskādes, kā rezultātā vakcinēšanās kļūst par sociālo normu, kā arī cīnīties pret atbalss kambariem: vienveidīgas informācijas apriti homogēnās sociālajās kopienās interneta vidē (kopā pasākuma īstenošanai nepieciešami 31 000 euro).   * *Zinātnes komunikācija*   Šīs aktivitātes ietvaros Latvijas iedzīvotājiem tiks piedāvāta aktuāla un tūlītēja informācija par jaunākajiem pētījumiem saistībā ar vakcīnām pret COVID-19. Aktivitātes **ietvaros tiks apkopoti, tulkoti un izskaidroti vienkāršā valodā akadēmiskajos recenzētajos žurnālos publicētie pētījumi, piemēram, par vakcīnu efektivitāti, tai skaitā pret jaunākajiem celmiem, pūļa imunitātes prognozētie sliekšņi utml.** Tādējādi tiks nodrošināta uzticama informācija latviešu un krievu valodā un mazināta iespēja veidoties atbalss kambariem, kuros izplatīta vienpusēja un neobjektīva informācija par vakcināciju (kopā pasākuma īstenošanai nepieciešami 40 000 euro).   * *Izplatīšanas tīkla izveide un atbalss kambaru novēršana*   Lai veicinātu zinātnes komunikācijas projekta rezultātu sasniedzamību, paredzēts izveidot plašu valsts un pašvaldību iestāžu, kā arī profesionāļu (ārsti, medicīnas darbinieki, infektologi utt.) izplatīšanas tīklu, kuri nodrošinātu ar jaunāko informāciju saistībā ar vakcīnu drošumu un nepieciešamību, kas publicēta jaunākajos pētījumos. **Šī virziena uzdevums ir regulāri informēt sabiedrību par projektā īstenotajām aktivitātēm un nodrošināt daudzveidīga satura izplatīšanu sociālajos tīklos** (kopā pasākuma īstenošanai nepieciešami 50 000 euro).   * *Uzvedības maiņas dokumentēšana*   Indivīdu spēja sasniegt mērķus ir saistīta ar tās apņemšanās rīkiem: paziņojot publiski kādu noteiktu rīcību. Šī virziena mērķis ir veicināt iedzīvotāju kritisko domāšanu un iedrošināt mainīt savu viedokli pēc jaunas, būtiskas informācijas saņemšanas. Tādējādi sociālajos tīklos būs pieejama plaša informācija un viedokļu daudzveidība, kā arī turpinātas diskusijas par vakcinācijas nepieciešamību un drošību (kopā pasākuma īstenošanai nepieciešami 46 000 euro).   * *Vakcinēšanās prakses popularizēšana*   Šīs aktivitātes mērķis ir dot iespēju iedzīvotājiem iepazīties ar vakcinācijas procesu un pieņemt informētu lēmumu par vakcināciju pret COVID-19. **Projekta ietvaros vakcinēti sabiedrībā populāri cilvēki kopīgi ar citiem vakcinētajiem iedzīvotājiem veidos saturu sociālajiem tīkliem par vakcinācijas pieredzi.** Šīs informācijas izplatīšana un pieejamība sociālajos tīklos veicinās informatīvās kaskādes radīšanu, ka vakcinēšanās ir sociālā norma, kuru atbalsta nozīmīga sabiedrības daļa (kopā pasākuma īstenošanai nepieciešami 50 000 euro).   * *Informatīvo kaskāžu veidošana*   Informatīvās kaskādes nodrošina sabiedrības spēju adaptēties sociālajām normām. Informatīvās kaskādes nodrošina informāciju, kā rīkojas apkārtējie, lai atbilstoši tam indivīds formulētu savu pieņemamo rīcību. Aktivitātes ietvaros tiks koordinēta visu radīto materiālu secīga izvietošana, formātu adaptēšana un monitorings, lai stiprinātu sociālo tīklu informatīvo telpu ar daudzveidīgu informāciju par vakcinācijas procesu (kopā pasākuma īstenošanai nepieciešami 48 000 euro).   * **Digitālo rīku izmantošana personalizētai komunikācijai**   Šajā virzienā paredzētās aktivitātes izmantos digitālās tehnoloģijas, lai īstenotu efektīvu un personalizētu saziņu gan ar veselības aprūpē strādājošajiem, gan iedzīvotājiem, lai būtu iespējams iedzīvotājiem pieņemt informētu lēmumu par vakcināciju pret COVID-19.   * *Sociālo normu aktualizācija ģimenes ārstu praksēs*   Sociālās normas ir būtiskas ne vien sabiedrības līmenī, bet arī mikrolīmenī. Turklāt to ietekmē ne vien sociālās normas absolūtais rādītājs (cik ir vakcinējušies?), bet arī relatīvais (cik ir vakcinējušies salīdzinājumā ar citu sabiedrību?). Balstoties uz iepriekšējiem pētījumiem par sociālo normu ietekmi uz pacientu rīcību, **šī aktivitāte nodrošinās nepieciešamo informāciju ģimenes ārstiem saziņai ar pacientiem.** Tā ietvaros tiks uzsvērta vakcinācijas aptvere konkrētajās ārstu praksēs salīdzinājumā ar administratīvajā teritorijā esošo. Tā nodrošinās nepieciešamo informatīvo atbalstu ģimenes ārstiem un palīdzēs veidot personalizētu komunikāciju sociālajos tīklos par vakcināciju starp ģimenes ārstiem un viņu praksēs reģistrētajiem iedzīvotājiem (kopā pasākuma īstenošanai nepieciešami 20 000 euro).   * *Atlikšanas novēršana manavakcina.lv reģistrētajiem*   Šobrīd vietnē manavakcina.lv ir iedzīvotāji, kuri ir reģistrējušies (pieteikušies vakcinācijai), bet nav vakcinējušies. Šīs aktivitātes mērķis ir izzināt šo iedzīvotāju motivāciju, kas rada vēlmi atlikt vakcināciju, kā arī **nodrošināt šo iedzīvotāju grupu ar nepieciešamo informāciju, lai tiktu pieņemts informēts lēmums par vakcināciju pret COVID-19.** Iegūtā informācija šī projekta ietvaros ne vien nodrošinās vakcinācijas aptveres palielināšanu, bet arī plašāku informāciju par iedzīvotāju motivāciju atlikt vakcināciju (kopā pasākuma īstenošanai nepieciešami 45 000 euro).   * *Aktivitātes paaugstināšana vakcinācijai pret Covid-19*   Pēc visu iepriekšminēto aktivitāšu īstenošanas, paredzēts veikt datu analīzi par sasniegtajiem rezultātiem. Lai to panāktu, kā arī noskaidrotu iepriekšējo aktivitāšu efektivitāti, tās visas tiks veiktas ar randomizēti kontrolētu eksperimentu palīdzību. Šī metode ļauj pārliecinoši un zinātniski pamatoti noteikt cēloņsakarību izmaiņām un konstatēt, kura aktivitātes un kādā mērā ir efektīvas. Paralēli šī projekta ietvaros tiks definētas mērķgrupas, kura šobrīd nevēlas vakcinēties, bet pret to neiestājas. Apkopojot šīs divas datu analīzes, **tiks definēta un īstenota plaša sociālo tīklu kampaņa**, kuras ietvaros sniegta daudzveidīga informācija, izprotot katra indivīda vajadzības un vēlmes pēc informācijas par vakcināciju pret Covid-19 (kopā pasākuma īstenošanai nepieciešami 50 000 euro). Plānotais aktivitātes īstenošanas laiks ir no 2021. gada augusta līdz decembrim.  Informēšanas pasākumiem digitālajā telpā par vakcinācijas pret COVID-19 drošumu un nepieciešamību indikatīvi nepieciešami **380 000 euro** (3.pielikums). Pakalpojumu sniedzēji tiks izvēlēti atklātā, nediskriminējošā, pārredzamā un konkurenci nodrošinošā konkursa procedūrā.  **4. Izbraukuma vakcinācijas nodrošināšana Rīgas apkaimēs**  Nacionālais Veselības dienests (NVD) turpina attīstīt vakcinācijas pieejamības procesu, izvirzot vakcinācijas stratēģijas mērķi - “vakcīna dodas pie vakcinējamā”. Papildus mārketinga kampaņu organizēšanai šaubīgo iedrošināšanai, dalībai dažādos privātuzņēmēju organizētajos publiskajos pasākumos ar izbraukuma vakcināciju un izveidotajiem masu vakcinācijas punktiem, ir nepieciešams doties arī tuvāk Rīgas iedzīvotājiem pilsētas apkaimēs, lai sasniegtu lielāku Rīgas vakcinēto iedzīvotāju īpatsvaru. Īpaši būtiski tas ir, jo Rīgas iedzīvotāji veido lielāko daļu no Latvijas iedzīvotājiem.  Ņemot vērā faktisko situāciju un konsultējoties ar Rīgas pašvaldības pārstāvjiem, būtu nepieciešams veikt izbraukuma vakcināciju Rīgas apkaimēs, vakcināciju nodrošinot sabiedriskā transporta līdzekļos - autobusos. Process tiks realizēts sadarbībā ar Rīgas pašvaldību, Rīgas apkaimju biedrībām, Rīgas namu pārvaldnieku (sniedzot bezatlīdzības atbalstu materiāla izvietošanā) un vakcinācijas pakalpojumu sniedzējiem. Indikatīvi paredzamais aktivitātes laika periods ir 8 nedēļas, no 2021. gada augusta līdz 2021.gada oktobrim.  Līdz šim ir aptaujātas 58 Rīgas apkaimes, no kurām 39 apkaimēs 54 pieturvietās paredzēta izbraukuma vakcinācija. Tādējādi radot sabiedrībai vēl ērtāku piekļuvi vakcinācijai jebkuram indivīdam viņam ērtākā laikā un vietā ar vai bez iepriekšēja pieraksta.  Paredzētās apkaimes: Bišumuiža, Čiekurkalns, Bieriņi, Imanta, Zolitūde, Mežaparks, Teika, Ziepniekkalns, Rumbula, Daugavgrīva, Iļģuciems, Sarkandaugava, Pētersala/Andrejsala, Jaunciems, Vecmīlgrāvis, Skanste, Brasa, Grīziņkalns, Avoti, Purvciems, Centrs, Mangaļsala, Jugla, Mežciems, Ķengarags, Dreiliņi, Maskavas forštate, Berģi, Dārziņi, Dārzciems, Šķirotava, Brasa, Bolderāja, Āgenskalns, Salas, Zasulauks/ Šampēteris, Dārzciems, Pļavnieki.  Mērķa vietas ir izvēlētas, balstoties uz apkaimju pārstāvju sniegtajām rekomendācijām – vietās, kur ikdienā uzturas daudz cilvēku, kā arī ir viegli novietot sabiedriskā transporta līdzekļus: tirdzniecības centru stāvvietas, tirgus teritorijas, atpūtas zonas u.c.  Katrā no transportiem plānots nodrošināt vismaz vienu ārstniecības personu brigādi, kas dienā var apkalpot vidēji 200 personas.  Pakalpojuma sniedzēja atbildībā ir izstrādāt konkrētu izbraukumu maršrutu, kā rezultātā iespējams noteikt sabiedriskā transporta nomas izmaksas, tehniskās apkalpes izmaksas un citas ar ekspluatāciju saistītās izmaksas.  Uz doto brīdi ir plānots izmantot autobusus, Vakcinācijas darba laiks būtu no plkst. 7:00, kad cilvēki dodas uz darbu līdz aptuveni plkst. 21:00. Katrā punktā ir paredzēts pavadīt 2-3 stundas, tad dodoties tālāk uz nākamo punktu. Dienas laikā ir paredzēts apmeklēt 3-4 Rīgas apkaimes.  Sadarbībā ar SIA “Rīgas namu pārvaldnieks” tiks nodrošināta iedzīvotāju informēšana par vakcinācijas pret Covid - 19 dienām un laikiem konkrētajās Rīgas apkaimēs, izvietojot informāciju daudzdzīvokļu namu kāpņutelpās.  Aktivitātes indikatīvi nepieciešamais finansējums ir **169 364 euro** (4. pielikums).  Pamatojoties uz Ministru kabineta noteikumu Nr.107 “Iepirkuma procedūru un metu konkursu norises kārtība” 5.punktu, plānots rīkot atklātu konkursu.  Plānoto aktivitāšu nodrošināšanai Vakcinācijas aptveres palielināšanai pret Covid-19 infekciju papildus indikatīvi nepieciešami **1 407 423 euro**.  Paralēli iepriekšminētajiem pasākumiem Veselības ministrija vērtē un izskata iespēju ieviest vēl atsevišķus pasākumus vakcinācijas aptveres palielināšanai sabiedrības veselības drošībai, kā, piemēram, iedzīvotāju motivācijas programma, piedāvājot kultūras un izklaides iespējas (biļetes balvās), komunikācijas aktivitātes (informēšanas kampaņa nacionālajos un reģionālajos medijos, informatīvie materiāli), kā arī izbraukuma vakcinācijas intensitātes palielināšana iedzīvotāju pulcēšanās vietās, pasākumos, darba vietās.  Iepriekšminēto pasākumu realizēšanai nepieciešamie izdevumi ne vairāk kā **1 407 423**euro apmērā būtu sedzami no valsts budžeta programmas 02.00.00 “Līdzekļi neparedzētiem gadījumiem”. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Nacionālais veselības dienests. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-  not ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmai-  ņas, salīdzi-  not ar vidēja termiņa budžeta ietvaru 2023. gadam | izmaiņas, salīdzi-  not ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  | 1 407 423 |  |  |  |  |  |
| 2.1. valsts pamatbudžets |  | 1 407 423 |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  | - 1 407 423 |  |  |  |  |  |
| 3.1. valsts pamatbudžets |  | - 1 407 423 |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 1 407 423 |  |  |  |  |  |
| 5. Precizēta finansiālā ietekme |  |  |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | MK rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai (NVD) finansējumu, kas nepārsniedz 1 407 423 *euro* (skatīt 1., 2., 3., 4..pielikumu), lai palielinātu vakcinācijas aptveri uzlabojot sabiedrības veselības drošību.  Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumus par šā rīkojuma 1.punktā minēto līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem” atbilstoši faktiski nepieciešamajam apmēram.  Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par šā rīkojuma 1.punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nav iebildusi pret apropriācijas izmaiņām, veiks apropriācijas izmaiņas.  Šā rīkojuma 1. punktā minēto finansējumu piešķir ģimenes ārstu valsts apmaksāto veselības aprūpes pakalpojumu sniegšanai iedzīvotāju apzvanīšanas paplašināšanai un ģimenes ārstu iesaistīšanai pacientu uzrunāšanā vakcinēties atbilstoši Eiropas Komisijas 2011. gada 20. decembra lēmuma “Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi” (2012/21/ES) nosacījumiem.  Indikatīvajos aprēķinos par plānotajām aktivitātēm (skatīt anotācijas pielikumos) pēc faktiskajiem iepirkumiem un nepieciešamības var būt izdevumu pozīciju izmaiņas. Izmaiņas tiks nodrošinātas piešķirtā finansējuma ietvaros. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | MK rīkojuma projekta ““Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” izdevumi tiks veikti Veselības ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros. | | | | | | |
|  |  | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija, Nacionālais veselības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministrs D. Pavļuts

Vīza: Valsts sekretāre I. Dreika

1. Veselības ministrija šobrīd virza izmaiņas Noteikumos Nr.555 papildinot ar 245.4 1.apakšpunktu, kas paredz saņemt maksājumu par iesaistīšanos Covid-19 vakcinācijā ne vairāk kā 1500,00 euro mēnesī no 2021.gada 1.augusta līdz 2021.gada 31.decembrim, lai segtu izdevumus par pasākumiem, kas saistīti ar papildu resursu piesaisti Covid-19 vakcinācijas nodrošināšanai (papildu personāls, telpas u.c.). Līdz ar to šobrīd minētais punkts ir tikai Noteikumu Nr.555 projektā. [↑](#footnote-ref-1)